Dɣa yexdem akken urgaz-nni akken d-yenna umɣar-nni azemni, yekkes-d sebɛa n t-tteffaḥin, sebɛa n ijlekḍan n remman dɣa asmi d-yuɣal s axxam-is deg ubrid-is iḥares-it llaẓ (yelluẓ) dɣa ulac akk acu ad yečč igzem tatteffaḥt f sin yečča yiwen n nnefṣ ma d wayeḍ yerra-t ɣer tqecwalt-nni, asmi d-yiweḍ ɣer uxxam tin iwumi yefka nnefṣ n ttteffaḥt-nni ad tt-xiq, ma d titteffaḥin-nni ṭṭfen-tent asmi yessenɣel taqecwalt-nni, tilawin yeqwan mɣen-t ɣef t-tteffaḥin-nni ma d nnefṣ-nni iṣaḥ-d tin iḍaɛfen deg-sent. ččan-tent yerna yewwet-itent akk s iɛekzan-nni dɣa syin akin refden-t akk tadisin sɛan-t-d yak iqcicen ikemlen ala tadin yeččan nnefṣ n t-tteffaḥt-nni tesɛa-d nnefṣ n wemdan semmanas Mqidec, maɛna arrac-nni ikemlen ur ḥricen ara akken yeḥrec Mqidec, asmi uɣalen d irgazen yenna-asen baba-t-sen ruḥ-t ad segḍem, yefka-asen akk lemgaḥel,yefka-asen iɛawdiwen yenna-asenruḥ-t ɣer umadaɣ ad segḍem.